Årsmelding for Os Rotary Klubb

2017 – 2018

1. **Styret.**
Dette året har styret bestått av :
	1. Anders Lekven – President.
	2. Tore Rogne – Avgått President.
	3. Bård Lyssand – Innkommande President og leiar for Informasjonkomitéen.
	4. Jørg Utne Sørensen – Leiar for Klubbteneste.
	5. Steinar Bøe – Leiar for komité for Rotary-fondet (TRF).
	6. Øystein Moberg – Leiar for Samfunnsteneste.
	7. Anders Hassel Stub – Leiar for Medlemskapsteneste.
	8. Arild Ulvestad – Sekretær.
	9. Berit Høgheim – Kasserer.
	10. Varamedlemmer til styret har vært:
		1. Anders Hjelle.
		2. Kjersti Rogne.
		3. Jan Gaasand.
2. **Revisorer.**

I år har Hans Anton Kleiven og Øyvind Tøsdal vært klubben sine revisorar.
3. **Valkomite.**

I valkomiteen har følgande personar hatt sitt sete:

	1. Tore Rogne, Øyvind Tøsdal og Olav Søfteland (leiar).
4. **Status medlemmer.**
	1. Klubben tel ved utgangen av dette Rotary året 38 medlemmer.
	2. Som President har eg ikkje hatt fokus på dei medlemmer som sjeldan eller aldri møter i klubben. Eg trur dette har vore ein feil strategi.

		1. Mi anbefaling at dette blir eit tema for klubben. Etter mi meining bør medlemmer som ikkje møter i klubben av gode grunner verta utmelde.
5. **Rekruttering.**

Dette året har det vore mykje fokus på planlegging og strategisk tilnærming til dette viktige tema. Det vart prioritert å vente til høsten 2018 med ein betre koordinert storoffensiv for rekruttering av nye medlemmer til klubben.

	1. Mi anbefaling er at dette arbeidet får høg prioritet i klubben og at vi kjem i gang med dette arbeidet utan fleire forsenkingar. Dette bør vera ein kontinuerlig prosess kor alle klubben sine medlemmer bidrar.
6. **Møter.**
	1. Klubben har som vanleg gjennomført dei fleste av sine medlemsmøter ved Solstrand Hotell og Bad. I år gjekk klubben tilbake til møtestart klokka 2000. Ei endring som passa beste for dei fleste medlemmer i klubben.
	2. Klubben var godt representert på City-møtet som vart gjennomført ved Grieg Hotel på Sandsli.
	3. Klubben var også godt synlig i Bergensklubbenes juleavslutning i Mariakirka.
	4. Også i år deltok klubben med bøssebærere i den landsomfattande TV-aksjonen som i gjekk til UNICEF sin innsats. Pengene frå TV-aksjonen skal brukes i fem land: Syria, Pakistan, Colombia, Mali og Sør-Sudan. Det skal bl.a. byggas nye skuler og kjøpas inn bøker og anna skuleutstyr til lærare og elever.
	5. I god tradisjon gjennomførte klubben sin Lutefiskmiddag og Julemiddag ved Solstrand Hotell og Bad.
	6. Det har vært gjennomført ni styremøter dette året. Av dei sakene som det er jobba mest med på desse møtene er:

		1. Utfordringane med manglande betaling frå BOF (Bergen og Omland Friluftsråd),
		2. Økonomi og Budsjettarbeid.
		3. Klubben sitt program.
		4. Arbeid, innsats og prioriteringar på Ramsholmen.
		5. Oppdatering av klubben sine vedtekter.
		6. Arbeidet i våre komitéar.
		7. Utvikling av vår heimeside.
		8. Vår nye strategiplan.
		9. Forslag om auka innsats for miljøvern i kommunen.

			1. Sakene vil verta nærare beskreve i denne rapporten.
	7. I tråd med klubben sine oppdaterte vedtekter blei det ikkje avholdt medlemsmøter i romjula, påsken eller i skulane sin sommerferie.
7. **Program.**
	1. Klubben har hatt eit godt og variert program dette året med totalt seks industribesøk, i tillegg til presentasjon av fleire dagsaktuelle tema. Ein god ballansert blanding som kan væra ein nyttig modell for komande år.
	2. Den raude tråden i vårt programarbeid og strategiske fokus har vært Helse, Miljø og Sikkerhet (HMS). Eit viktig tema som eg anbefaler klubben viderfører og styrker.
8. **Utfordringer med manglande betaling frå BOF.**
	1. Dessverre har den lova utbetalinga frå BOF venta på seg. Klubben hadde presentert ei detaljert rekning på tilsaman NOK 186.948,30. Etter fleire runder fekk klubben endeleg tilført NOK 150.000,- som første delbetaling.

		1. Eg anbefaler at det nye styret tar denne saka videre og fremjer eit spesifisert krav til BOF på det resterande beløpet på NOK 36.948,30. Det kan ikkje vere slik at vi både gjer arbeidet og betaler for materialet som nyttast på dette anlegget til BOF på Ramsholmen.
9. **Økonomi.**
	1. Etter overføringa av delbetalinga (NOK 150.000,-.) frå BOF er økonomien i klubben god. Ved utgangen av året hadde Os Rotary Klubb totalt ein kapital på NOK 269.618,-. Dette gjev klubben eit styrka handlingsrom, og vi kan igjen gjennomføre våre prioriterte aktivitetar som skissert i vår nye strategiplan (kjem tilbake til dette).
	2. Loddsalget i Rotaryåret var netto NOK 16.631,-, og klubben skal som tidlegare vedtatt gje halve bidraget av desse netto-intektene til til TRF (Rotary-fondet).
	3. Kontingenten for neste periode skal fastsettes av årsmøtet. Mi anbefaling er at vi held kontingenten uendra.
10. **Ramsholmen.**
	1. Klubben sin innsats på Ramsholmen har også i år vore imponerande. Under leiing av Øystein Moberg, er vi ved utgangen av året svært nær ei ferdigstilling. Dette året har innsatsen våre på laftastova, teltplassen og servicebygget. I tillegg har det vorte rydda i sjøhuset og på området. Det har vore arrangert ca. 20 dugnadsdagar,  og med gjennomsnitt 5 personer pr. Dugnad, vert det omlag 600 dugnadstimar, i tillegg til mannskap  til «Unik» i samband med besøk på holmen.
	2. Med fokus på HMS har det vorte fleire gode utbetringar på både vår båt «Unik», bruksrutinar og ved anlegget på Ramsholmen.
	3. I alt har det i meldingsåret vore vel 260 besøkjande på Ramsholmen, inkl.  friluftsskulen.
	4. Inntekter for utleige av båtar og for transport av besøkjande var vel NOK 25.000,-.
	5. I mai vart informasjonsbrosjyra om Ramsholmen delt ut til alle bustader i Os kommune. Frå sommaren 2019 vil det verta mogeleg å leige heile anlegget etter nye reglar, der alle inntektene går tilbake til klubben.
	6. Klubben har i eige avtale med BOF det totale drifts- og vedlikehaldsansvaret for heile anlegget på Ramsholmen. Inntektene frå dette arbeidet går direkte til klubben. Utgifter til innkjøp av materiale skal dekkast av BOF. Klubben får årleg vel NOK 20.000,- i kompensasjon frå BOF for vedlikehald og drift av anlegget.
11. **Klubben sine vedtekter.**
	1. Det har i perioden vore jobba med oppdatering av klubben sine vedtekter. Av nokre viktige poeng og endringer vil eg kort nevne:

		1. *Klubben skal ha ein valkomité der avgåande president og dei to presidentane før han/ho er medlemmer.*
		2. *På eit vanleg møte, seinast to veker før årsmøtet skal valkomiteen leggja fram:*
			1. *Framlegg til innkomande president og fire styremedlemmer for komande Rotaryå,r samt to varamedlemmer til styret og to revisorar.
			........
			..........*
			2. *Årsmøtet skal haldast på den fyrste ordinære møtedag i oktober månad, for å gjennomføra slike val som nemnd under pkt. 1.2., for godkjenning av årsmelding og rekneskap for føregåande år og for budsjett for inneverande år.
			..........
			........*
			3. *Innan tre veker etter årsmøtet, skal det nye styret koma saman og velja sekretær og kassererar.............*
12. **Klubben si heimeside.**
	1. Klubben har fått si eigen heimeside «Os.rotary.no». Denne er oppe og går, men med varierande kvalitet og rutiner.

		1. Mi anbefaling er at det nye styret betrar organisering av rutinene for heimesida, slik at stuktur, oppdatering og bruk vert styrka.
		2. Klubben bør vurdere å etablere eige Facebook-side.
		3. Klubben bør vurdere ein meir aktiv mediestrategi.
13. **Kva kjennetegner Rotary?**
	1. Dette året har det mangla opplæring og fokus på generell informasjon om Rotary

		1. Anbefaler klubben har eit større fokus på; og kunnskap om dei lover og regler som Rotary International arbeider etter.
14. **Komitearbeidet.**
	1. Det er avgjerande at arbeidet i komitéane vert prioritert. Klubben er avhengig av denne innsatsen for å kunne klare å videreutvikle seg. Det er her klubben si arbeidskraft sit. Mandagsmøtene ser eg meir som grunnlag for styrka samhald og inspirasjon - og for å kunne bidra til og avklare prioriteter og retning.
15. **Tur til Vetlefjorden.**
	1. Klubben gjennomførte ein fellestur til Vetlefjorden i år. Det var Arild og Jenny som inviterte klubben heim til seg tidlig i juni. Dette blei ei samling med høg sosial faktor. Vertskapet hadde lagt ein fin plan med ein god miks mellom kultur, omvisning og hyggelege måltider. For klubben er denne type aktivitet av stor betydning for å kunne styrka samhaldet og dei bånda klubben treng for solid drift.
	2. Mi klare anbefaling er at klubben planlegg ein liten fellestur årleg. Ein bør legga lista slik at dei fleste medlemmer kan delta.
16. **Strategisk plan for Os Rotary Klubb.**
	1. Ei eiga strategigruppe betåande av Tore Rogne, Øystein Moberg, Jørg Sørensen Utne, Bård Lyssand og unterteikna har jobba med ny startegisk plan for klubben. Det har vært fokus på arbeid med overordna mål og ein del strategiske mål for klubben. Framleis gjenstår ein del arbeid før denne planen kan fremjast for godkjenning.

		1. Eg anbefaler dette arbeidet fortsetter for ei mogeleg ferdigstilling dette Rotary-året. Ein slik plan vil også letta arbeidet i komitéane og vil kunne gjere det mogeleg å arbeide med litt lengre horisont.
17. **Forslag om auka fokus på miljøvern.**
	1. I siste del av min periode som president tok eg eit initiativ for at klubben skulle påta seg eit styrka fokus på miljøvern – med særskild prioritet på opprydding av marin forsøpling i kommunen. I tillegg kom eg med eit forslag om å etablere eit maritimt miljøsenter i våre lokaler på Ramsholmen. Desse forslaga kom nok litt brått på klubben, og me fekk ikkje tilstrekkeleg tid for debatt og avklaringer. Det er difor mi anbefaling at dette tema blir fulgt opp i klubben for om mogeleg å finne eit ambisjonsnivå som vil passe vår kapasitet og evne. Eit auka fokus på miljøvern vil etter mi meining kunne være eit positivt grep for klubben.
18. **Rotarys formål.**
	1. Avslutningsvis vil eg peika på klubben sit viktige formål – i ein travle kvardag kan det vera lett å gløyme desse viktige orda:

		1. **Rotarys formål er å fremja og styrkja viljen til å gagne andre som grunnlag for all verksemd.**
	2. Eg er usikker på om vår medlemsmasse har ei klar oppfatning av korleis desse orda skal tolkast. Eg anbefaler derfor vi tar dette formålet opp til debatt i klubben for å sikre ei god forankring.
19. **Takk for meg.**
	1. Då gjenstår det berre for meg å takke for eit spanande og inspirerande år. Året som President i Os Rotary Klubb har vore svært positivt, men også litt utfordrande. Det er difor med glede eg gjev stafettpinnen videre til Bård Lyssand, og ønsker han lykke til med denne viktige rollen.
	2. Saman er vi ein eksklusiv gjeng som bør kunne sikra og utvikla denne klubben til også å kunne bli ein markant aktør i Bjørnafjorden Kommune.
	3. *Takk for meg!!*

	 **Apollo Hill, 5. oktober 2018**

 **Anders Lekven**

**Avgått President**